Federasyonê FCK-BW-BAYERNî eşkerayîyêke weşanaye û Zîndanê Stammheimî de vera binpaykerdişê heqanê tepişteyan ê kurdan nêrazîbîyayîşê xo mojna.
Federasyonê FCK-BW-BAYERNî vist vîrî ke serranê 1993an ra nata Almanya de kurdî maruzê teda û ambargoyan manenê. Federasyonê FCK-BW-BAYERNî ard ziwan ke Zîndanê Stammheimî de rixmo ke nêweş bi û randevuyê ci yê seba doktorî estbi Veysel S. destê ci de kelepçe, lingê ci de pirangayî, bedenê ci de kemer û bêaçarnayox/e ame berdene bi nêweşxane. Federasyonê FCK-BW-BAYERNî îfade kerd ke na rewşe nêna qebulkerdene. Federasyonê FCK-BW-BAYERNî nê kerdişî sey kerdişanê nazîyanê Almanya pênase kerdî.
Federasyonê FCK-BW-BAYERNî venga dewleta Almanya da ke kurdî bi se serran o qir benê û wa a paştî nêda qirkerdişê dewleta tirke. Federasyonê FCK-BW-BAYERNî vat: ''No sûcê merdimîye yo. Vera dewleta tirke tewirê xo bimojnê. Ma venga şima danê ke nê teda û kerdişan ra fek vera bidê.''
